b'\n_START_ARTICLE_\nPirunpes\xc3\xa4 (Pori)\n_START_PARAGRAPH_\nPirunpes\xc3\xa4 on Porin Lyttyl\xc3\xa4ss\xc3\xa4 sijaitseva luola. Se on louhikkoluola, joka on syntynyt j\xc3\xa4\xc3\xa4kauden kuljettaman siirtolohkareen hajottua useisiin pienempiin lohkareisiin. Siirtolohkareen korkeimmat osat ovat noin 10 metrin korkeudella maanpinnasta._NEWLINE_Kev\xc3\xa4\xc3\xa4ll\xc3\xa4 2012 tehdyss\xc3\xa4 kartoituksessa selvisi luolan pituudeksi noin 70 metri\xc3\xa4. Pirunpes\xc3\xa4 on Suomen tunnetuista luolista kolmanneksi pisin Toskalj\xc3\xa4rven luolan ja Kolin Repokallion luolan j\xc3\xa4lkeen._NEWLINE_Pirunpes\xc3\xa4 esiintyy kartoissa ensimm\xc3\xa4ist\xc3\xa4 kertaa 1800-luvun puoliv\xc3\xa4liss\xc3\xa4._NEWLINE_Marraskuussa 2016 retkeilij\xc3\xa4 putosi luolan noin kolmen metrin syvyiseen onkaloon ja loukkaantui.'